Foto: AP AQSh hukumati Venesuelaga nisbatan neft embargosini qo‘llash imkoniyatini ko‘rib chiqmoqda. Bu haqda McClatchy manbalarga asosan xabar berdi. Nashr ma’lumotlariga ko‘ra, AQSh Venesuelaga qarshi yangi sanksiyalar joriy etishni rejalashtirmoqda. Ularda neft bilan savdo qilishga butunlay taqiq qo‘yilishi mumkin. Ta’kidlanishicha, Vashington neft embargosi Venesuela prezidenti Nikolas Maduroga ta’sir qilishi mumkinligiga ishonchi komil. Shu bilan birga, AQSh hukumati uch oy ichida Venesuelaga qarshi yangi sanksiyalarni muvofiqlashtirib olish niyatida. Eslatib o‘tamiz, avvalroq Maduroga kutilmagan ayblov bilan chiqishgandi.